এভাবে ইসমাঈল স্বীয় পিতার ন্যায় বিশ্বের সমস্ত মুমিনের হৃদয়ে স্থায়ী আসন লাভ করেছেন। আল্লাহ তাঁর প্রশংসায় বলেন, ‘সে ছিল প্রতিশ্রুতি পালনে সত্যবাদী’ (মারইয়াম ১৯/৫৪)। যা তিনি যবহের পূর্বে পিতাকে আশ্বস্ত করে বলেছিলেন,يَا أَبَتِ افْعَلْ مَا تُؤْمَرُ سَتَجِدُنِيْ إِنْ شَآء اللهُ مِنَ الصَّابِرِيْنَ، ‘হে আমার পিতা! আপনাকে যা আদেশ করা হয়েছে, তাই করুন। আল্লাহ চাইলে আপনি আমাকে ধৈর্যশীলদের মধ্যে পাবেন’ (ছাফফাত ৩৭/১০২)।